Žorik

Hulkurkoer Žorik (surnud 17. jaanuaril 2022) oli tänavakoer Kalamajas, kes suutis vältida varjupaika sattumist üle kümne aasta. Tema eest hoolitsesid kohalikud elanikud. Koera vanus pole täpselt teda, aga erinevate versioonide kohaselt jäi see 13–20 aasta vahele. Ühe versiooni kohaselt sündis Žorik 2007. aastal Kalamajas, Suur-Patarei tänava kandis, aasta hiljem liikus ta aga koos vennaga Paljassaare sadamasse ning pärast viimase surma valis ta oma elukohaks Tööstuse tänava Arsenali keskuse ümbruse.

 Vanaduspõlv 
vasakul|pisi|Žorik vanaduspõlves
Žoriku tabasid Tallinna loomade varjupaiga töötajad 2020. aasta juulis üksnes koera halvenenud tervise tõttu. Loomapäästegrupp MTÜ võttis koera oma eestkoste alla ning lubas tasuda temaga seotud kulud kuni elupäevade lõpuni. Kehva tervise ja kõrge vanuse tõttu Žorikule enam tänavaelu ei võimaldatud ning ta elas edaspidi inimeste hoole all ühes Maardu lähistel asuvas talus. 

 Skulptuur 
pisi|Skulptuur
4. oktoobril 2020, ülemaailmsel loomade päeval, püstitati Žorikule ja kõikidele teistele tänavaloomadele pühendatud monument Arsenali keskuse esisele. Skulptuuri valmistamise ja paigalduse algatas ajakirjanik ja loomakaitseaktivist Heiki Valner. Aukülaliste seas olid Žoriku eest hoolitsemisega enim vaeva näinud Irina Mintšenkova, Aleksandr Gribov ja toonase hoiukodu perenaine Viktoria Ger. Mälestusmärgi valmistas Skulptuurikoda OÜ kujur Kain Rezev ja 61 inimest toetas selle valmimist 1105 euroga. Puuduva osa heategevusliku projekti maksumusest katsid Loomapäästegrupp MTÜ, Arsenali keskus ja idee autor Heiki Valner võrdsetes osades. Sündmus leidis laialdast kajastamist ka välismeedias.

Varem on Eestis loomadele püstitatud betoonist bareljeef Supilinna koerale Rikule"Riku saab Supilinna mälestusmärgi" Tartu Postimees, 21. aprill 2011 ja mälestuskivi Rutja piirivalvekoerale Dembelile."Legendaarne piirivalvekoer Dembel puhkab kivist ausamba all" Eesti Päevaleht, 4. juuni 2002 1930. aastatel oli koera skulptuur ka Viljandi linnas."Esimene eestlasest naisskulptor Hilda Orgusaar voolis koerakuju aastakümneid enne Žorikut". elu24.ee, 6. oktoober 2020 Hiljem on koera kuju püstitatud veel Pulli külla Pärnumaal märkimaks Eesti teadaolevalt vanimat asulat."Pulli küla sai Eesti vanima asulakoha tähistuse". ERR, 22. oktoober 2022

 Vaata ka 
 koer Riku bareljeef
 Dembel
 Kalamaja
 loomakaitse

 Viited 

Kategooria:Tuntud koerad
Kategooria:Eesti mälestusmärgid
Kategooria:Karjamaa
Kategooria:Surnud 2022